Helen Zille en Chester Missing in Twitter-oorlogConrad Koch en Chester Missing Foto: Werner Beukes/SAPA Zille het vroeër die week in haar nuusbrief, “SA Today”, verwys na die sanger Steve Hofmeyr se hofaksie teen Koch en Missing. Zille het gesê Missing het ŉ nasionale held en die “poster-pop for anti-racists” geword nadat hy die saak gewen het. “But maybe the laugh’s on us. Chester knows there is nothing like a running battle with racists to send your career into orbit. Maybe he did a deal with Steve and Dan to share the royalties in perpetuity. Steve and Dan would know that’s what you do when your career needs a booster rocket,” het Zille in haar nuusbrief geskryf. Missing het op Twitter vir Zille gesê dat hy en sy gesin gedreig is maar dat hy nogtans hof toe gegaan het terwyl sy net agteroor gesit het. Hy het verwys na haar twiets verlede maand waarin sy vir Mmusi Maimane, parlementêre leier van die DA, gevra het of hulle “oukei” is met Steve se uitlatings. Zille het Maandag getwiet: “Kan iemand asseblief verduidelik hoe @chestermissing dit reggekry het om die nuusbrief oor hom te laat gaan? Wie het dit hier verloor?” Missing het teruggekap en gesê Zille het hom daarby ingesleep en dat sy nie moet kla oor hy daarop antwoord nie. “Jy kon net vir Steve gekap het,” het hy gesê. Missing het Woensdag satiriese plakkate getwiet en gesê hy stem saam met Zille dat Koch aandag soek. Hy het ŉ foto van Zille getwiet waar sy op ŉ donkiekar ry en vir haar die volgende advies gegee: .@helenzille Best avoid donkeys lest people say anti-racist-satirist-pot-shot-taking move is called a publicity stunt pic.twitter.com/3vkkQ1viio — Chester Missing (@chestermissing) December 10, 2014 Zille het geantwoord dat ŉ gemeenskap van Noordwes wat met ŉ grondeis worstel haar met die donkiekar kom haal het en dat sy gek was daaroor. ŉ Ander persoon het gesê Zille se uitlatings oor die deel van tantieme was snedig, waarop sy gesê het dis “verstommend” dat satirici nie satire oor hulself kan hanteer nie. Missing het gesê hy is verbaas dat Zille haar uitlatings as satiries beskou en het gevra of haar kopdoek ook satire is. Missing het ook ŉ foto getwiet van Zille waar sy ŉ blou kopdoek aanhet en ŉ pot pap roer. Ah, newsletter was satire now? Doek also satire? @helenzille: mindblowing satirists cannot take satire about selves pic.twitter.com/r5T85Lx3F7 — Chester Missing (@chestermissing) December 10, 2014